Ճաշացուցակ (մուլտֆիլմ)

Ճաշացուցակ (), կարճամետրաժ անիմացիոն ֆիլմ, որը նկարահանվել է Walt Disney Animation Studios-ում, 2014 թվականին։ «Թղթե սիրավեպ» մուլտֆիլմի անիմատորներից մեկի` Պատրիկ Օսբորնի, ռեժիսորական դեբյուտն է։

Սյուժե 
Մուլտֆիլմի գլխավոր հերոսը Ուինսթոն անունով թափառող բոստոն տերիերն է, որը սնունդ է փնտրում և ցանկանում է գտնել ընկեր։ Շնիկը հասնում է իր նպատակին, երբ նա հանդիպում է Ջեյմս անունով մի մարդու։ Վերջինս կերակրում է նրան կարտոֆիլի ֆրիով, և այդ պահից սկսվում է նրանց ավելի քան 12 տարի տևող բարեկամությունը։ Պատմությունը ցույց է տալիս նրանց երկար, սննդի վրա հիմնված բարեկամական խաղաղ կյանքը։ Բայց մի օր Ջեյմսի կյանքում հայտնվում է մի աղջիկ, որը կտրուկ փոխում է երկու հերոսների կյանքը...

Թողարկում 
Անիմացիոն կարճամետրաժ ֆիլմի պրեմիերան կայացել է 2014 թվականի հունիսի 10-ին` Անսիի անիմացիոն ֆիլմերի միջազգային փառատոնում։ Մուլտֆիլմը կինոթատրոններում ցուցադրվել է 2014 թվականի հոկտեմբերի 25-ից՝ Walt Disney Animation Studiosի «Հերոսների քաղաքը» լիամետրաժ ֆիլմի ցուցադրությունից առաջ։

Պարգևներ և առաջադրումներ 
 2015` Օսկար մրցանակ` Լավագույն անիմացիոն կարճամետրաժ ֆիլմի համար անվանակարգում (ռեժիսոր՝ Պատրիկ Օսբորն, պրոդյուսեր` Քրիստինա Ռիդ)։

Ծանոթագրություններ 

Ամերիկյան ռոմանտիկ կինոկատակերգություններ
Ամերիկյան ֆիլմեր
2010-ականների ռոմանտիկ կինոկատակերգություններ
Մուլտֆիլմեր շների մասին
2014 մուլտֆիլմեր
Ամերիկյան մուլտֆիլմեր
Ամերիկյան կարճամետրաժ մուլտֆիլմեր
Կարճամետրաժ մուլտֆիլմեր
Ուոլթ Դիսնեյ ստուդիայի մուլտֆիլմեր
Ամերիկյան եռաչափ ֆիլմեր
Դիսնեյյան ֆիլմեր